
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 2P/80/2024 7724201992 30. 01. 2026 JUDr. Mária Hirjaková ECLI:SK:OSMI:2026:7724201992.7
ROZSUDOK V MENE SLOVENSKEJ REPUBLIKY Okresný súd Michalovce, sudkyňou JUDr. Máriou Hirjakovou, vo veci starostlivosti o maloletého A. B., nar. XX.XX.XXXX, zastúpený kolíznym opatrovníkom Úradom práce, sociálnych vecí a rodiny Michalovce, dieťa matky A. C., nar. XX.X.XXXX, trvale bytom D. E. F. XX, právne zastúpená: ADVOKÁTSKA KANCELÁRIA JUDr. Simona Marcinová, s.r.o., so sídlom D. G. F. XX, XXX XX A. a otca H. B., nar. XX.X.XXXX, trvale bytom E. F. XX, I. F. H. F. XXXX/X, A., právne zastúpený: JUDr. Vladimír Sabadoš, advokát Advokátskej kancelárie so sídlom D. J. F. XX, XXX XX A., v konaní o úpravu výkonu rodičovských práv a povinností, takto rozhodol: I. S c h v a ľ u j e
rodičovskú dohodu v tomto znení:
Z v e r u j e maloletého A. B., nar. XX.XX.XXXX do osobnej starostlivosti matky s tým, že obaja rodičia sú oprávnení maloleté dieťa zastupovať a spravovať jeho majetok. Otec je p o v i n n ý prispievať na výživu maloletého Matiasa výživným vo výške 376 Eur mesačne od 1.10.2024 do 31.7.2025, ktorú sumu je otec povinný prispievať k rukám matky, vždy do 25-teho dňa, toho ktorého mesiaca vopred s tým, že dlžné výživné za obdobie od 1.10.2024 do 31.7.2025 vo výške 1 760 Eur súd povoľuje otcovi splácať v 100 eurových mesačných splátkach, splatných spolu s bežným výživným, pod následkami straty výhody splátok s tým, že prvá splátka je splatná 25-tym dňom nasledujúceho mesiaca, od právoplatnosti rozsudku. Od 1.8.2025 je otec p o v i n n ý prispievať na výživu maloletého Matiasa výživným vo výške 200 Eur mesačne, ktorú sumu je otec povinný prispievať k rukám matky, vždy do 25-teho dňa, toho ktorého mesiaca vopred. Dlžné výživné od 1.8.2025 n e u r č u j e. Upravuje styk otca s maloletým A. B., nar. XX.XX.XXXX tak, že otec je o p r á v n e n ý stýkať sa s maloletým A. každý párny týždeň v stredu v mesiaci od 12.00 hod. do 17.00 hod. s tým, že otec maloletého prevezme o 12.00 hod. v školskom zariadení, ktoré maloletý navštevuje a matke maloletého odovzdá v mieste bydliska matky a maloletého o 17.00 hod.. Otec je o p r á v n e n ý stýkať sa s maloletým Matiasom každý nepárny týždeň v mesiaci od soboty od 10.00 hod. do nedele do 17.00 hod. s tým, že otec maloletého prevezme v stanovenom čase v mieste bydliska matky a maloletého a v stanovenom čase maloletého matke odovzdá na tom istom mieste. II. Žiaden z účastníkov nemá nárok na náhradu trov konania. odôvodnenie:
Podľa § 221 písm. a) z. č. 160/2015 Z.z. Civilný sporový poriadok (ďalej len CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s § 221 CSP v spojení s ust. § 2 ods. 1 CMP písomné vyhotovenie tohto rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa tohto práva výslovne vzdali do zápisnice o pojednávaní / § 368 CSP/. Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 CMP).

